Poh Ah Tiam

Datuk Wira Poh Ah Tiam (1 April 1952 - 15 Mac 2007) merupakan Ahli Dewan Undangan Negeri (ADUN) Machap merangkap Pengerusi Perhubungan MCA negeri Melaka  .

Kehidupan peribadi
Ah Tiam dilahirkan di Pantai Belimbing, Durian Tunggal di sini pada 1 April 1952. Mendiang pernah menjadi seorang guru pada tahun 1974 hingga 1982.

Beliau menetap di Jalan Bachang Baru, Ayer Keroh, Melaka.  Beliau berkahwin dengan Datin Wira Tan Moi King serta tiga orang anak iaitu Poh Sin Ee, Poh Sin Huei dan Poh Sin Yoong.

Kerjaya politik
Karier politiknya bermula sebagai Pengerusi MCA cawangan Air Pasir dari tahun 1987 hingga 1997.

Antara jawatan yang pernah disandang dalam parti MCA ialah sebagai Timbalan Pengerusi bahagian, Setiausaha Kehormat MCA negeri, Timbalan Ketua Pemuda MCA Pusat dan dilantik sebagai Pengerusi Perhubungan MCA negeri sejak tahun 2002.

Mendiang dilantik sebagai Exco kerajaan negeri sejak 1999.

Dalam pilihan raya umum 2004, Ah Tiam yang bertanding di DUN Machap menewaskan calon DAP, Liou Chen Kuang dengan majoriti 4,562 undi.

Kematian
Datuk Wira Poh Ah Tiam meninggal dunia di Hospital Pantai, Ayer Keroh pada pukul 6 petang akibat kegagalan buah pinggangnya berfungsi.

Notakaki

Kelahiran 1952
Kematian 2007
Anggota Persatuan Cina Malaysia
Ahli Dewan Undangan Negeri Melaka ke-8
Ahli Dewan Undangan Negeri Melaka ke-9
Ahli Dewan Undangan Negeri Melaka ke-10
Ahli Dewan Undangan Negeri Melaka ke-11